Νοραδρεναλίνη-Ακετυλοχολίνη και ανοσιακά κύτταρα
Creators: name: Κεφάλας, Φώτιος Δημητρίου
Publisher: name: Aristotle University of Thessaloniki
Year: 2024
Subjects: Ανοσιακές επιδράσεις αδρενεργικού συστήματος
Ακετυλοχολίνη και ανοσιακά κύτταρα
Υποδοχείς νευροδιαβιβαστών στα ανοσιακά κύτταρα
Immunoregulatory effects of the adrenergic system
Acetylcholine and immune cells
Neurotransmitters receptors on immune cells

description: Το ανοσιακό σύστημα και το κεντρικό νευρικό σύστημα (ΚΝΣ) αποτελούν δύο από τα πιο θεμελιώδη συστήματα του ανθρώπινου οργανισμού, των οποίων οι λειτουργίες είναι απαραίτητες για τη διατήρηση της ομοιόστασης και την επιβίωση. Από πειραματικές μελέτες έχει αναδειχθεί η παρουσία υποδοχέων νευροδιαβιβαστών στα κύτταρα που συγκροτούν το ανοσιακό σύστημα, στοιχείο που δημιουργεί τον προβληματισμό αναφορικά με υποκείμενη επικοινωνία των δύο αυτών συστημάτων καθώς και πιθανές αλληλεπιδράσεις που μπορεί να ανακύπτουν από αυτήν. Βάσει αυτού η ακόλουθη ανασκοπική εργασία αρχικά επικεντρώνεται στην κατάδειξη δεδομένων που περιγράφουν την παρουσία νευρικών συνδέσεων μεταξύ του ΚΝΣ και των ανοσοποιητικών οργάνων. Στη συνέχεια παρατίθενται στοιχεία που αφορούν την παρουσία υποδοχέων νοραδρεναλίνης και ακετυλοχολίνης στην εκάστοτε ομάδα ανοσιακών κυττάρων καθώς και το πως οι εν λόγω νευροδιαβιβαστές μπορούν να έχουν αναλόγως των κυτταρικών και βιοχημικών συνθηκών που επικρατούν ανοσοκατασταλτική ή ανοσοδιεγερτική επίδραση. Επιπλέον γίνεται αναφορά στην έννοια του χολινεργικού αντιφλεγμονώδους αντανακλαστικού, του ρόλου του ως δικλείδα ασφαλείας στην υπέρμετρη ενεργοποίηση του ανοσοποιητικού συστήματος και τις πιθανές ευεργετικές του επιδράσεις σε ποικίλες παθολογικές οντότητες. Τέλος παρουσιάζονται αποτελέσματα μελετών που υποστηρίζουν τις νοσοτροποποιητικές δράσεις των εν λόγω νευροδιαβιβαστών ή των αγωνιστικών των υποδοχέων τους ουσιών στην πολλαπλή σκλήρυνση και στο πειραματικό τής μοντέλο, την πειραματική αυτοάνοση εγκεφαλομυελίτιδα (ΠΑΕ), με τη συντριπτική πλειονότητα των οποίων να περιγράφει θετικές επιδράσεις σε αυτές.
description: The immune system and the central nervous system (CNS) represent two of the most fundamental systems of the human body, whose functions are essential for the conservation of homeostasis and overall survival. Experimental studies have supported the presence of neurotransmitter receptors on the surface of cells constituting the immune system. This raises a consideration regarding the presence of underlying communication amid these two systems, and the outcome that may arise from these interactions. Based on the above assumption, this retrospective study focuses primarily on illustrating data that describe the presence of neuronal connections between the CNS and the immune organs. We furthermore describe how noradrenaline and acetylcholine receptors on the surface of every group of immune cells could have immunoreactive or immunosuppressing effects, depending on cellular and biochemical conditions. We have expanded on the notion of the cholinergic inflammatory reflex and particularly its role as a safety measure of the human body against excessive activation of the immune system, as well as its positive effects on various pathological entities. Lastly, we thoroughly present the results of studies supporting the disease-modifying effects of the aforementioned neurotransmitters or their receptor agonists in multiple sclerosis or its experimental model - the experimental autoimmune encephalomyelitis (EAE), the vast majority of which support the beneficial nature of the effects.
description: Τα Τμήματα Ιατρικής της Σχολής Επιστημών Υγείας του Αριστοτελείου Πανεπιστημίου Θεσσαλονίκης και του Δημοκρίτειου Πανεπιστημίου Θράκης, συνδιοργανώνουν και λειτουργούν από το ακαδημαϊκό έτος 2017-2018 Διιδρυματικό Πρόγραμμα Μεταπτυχιακών Σπουδών με τίτλο: «Νευροανοσολογία».